  Майя Бывальцева 15-тӥ инвожое Ижкарын Россиысь тодосъя академилэн Урал ёзэтысьтыз Эскеронъёсъя удмурт федерал центрлэн азбараз удмурт сад усьтозы. Ужрад огъяросси конференци улсын ортчоз. Со сярысь Центрлэн пресс-службаез ивортӥз. Удмурт садэз кылдытон борды 2019-тӥ арын кутскизы. Элькунысь тодосчиос, мувылтус дизайнеръёс, культурологъёс нырысьсэ интыысь куазьлы тупатэм но удмуртъёслы тупась ладшафт архитектураез дасязы но карын улонэ пыӵатӥзы. «Удмурт сад» учкетлэн (концепция) одӥгез валтӥсь ужпумез – адямилэсь инкуазен умой кусыпъёссэ возьматон, удмуртъёслэн со вашкала дырысен туннэ нуналозь кылемын. Со пиналъёслы инкуазез, историез утьыны мылкыд сётоз. Ас выжыосты тодон, ас калыкедлэсь лулчеберетсэ шӧдон – со котькуд адямилы туж кулэ, уката ик асьмелэн ӝог воштӥськись, ялан паськытгес луись дуннеямы. Соин ик ӧнерчиосынымы быдэстэм уж туж дуно луэ Михаил Альес, Эскеронъёсъя удмурт федерал центрлэн кивалтӥсезУдмурт садэз усьтонэ Брангуртысь кырӟась песянайёс, Россиысь но мукет кунъёсысь конференцие лыктэм тодосчиос пыриськозы. Тодэ вайытом, 2020-тӥ арын Центрлэн азбараз укмыс пӧртэм магнолиосты мерттӥзы. Тегъёс: Мерлык Ижкар Удмуртия будосъёс  